ලී යන්ග් ඒ
ලී යොං-ඒ (1971 ජනවාරි 31) යනු දකුණු කොරියානු ජනප්‍රිය නිලියකි. ලොව පුරා ප්‍රේක්ෂකයින්, ඇය පිළිබඳව හඳුනාගත්තේ 2003 වසරේදී විකාශය කල තේ චං ගම් නම් අතිශය සාර්ථකත්වයට පත්වූ ඉතිහාසමය කොරියානු කථා මාලාව හරහා සහ 2005 තිරගත කල Sympathy For Lady Vengeance චිත්‍රපටය හරහායි.

වෘත්තීය දිවිය
1991 දී ප්‍රථම වරට නිරූපිකාවක ලෙස රූපවාහිනී තිරයට පැමිණෙන ලී යන්ග් ඒ, ඉන් ලැබූ ආරම්භයත් සමග පසුව පුංචි තිරයේ සහ රිදී තිරයේ රංගනයටද අවතීර්ණ වූවාය. 

රංගන ශිල්පිනියක වශයෙන් ඇගේ ජනප්‍රියත්වය උපරිම තලයකට එසවෙන්නේ, 2003 දී ඇය රඟපෑ තේ චං ගම් ටෙලි නාට්‍යය කොරියාවේ විකාශය වීමෙන් අනතුරුවයි. මෙම ටෙලි නාට්‍යය පසුව ශ්‍රී ලංකාව, තායිවානය, හොංකොං සහ චීනය ඇතුළු විදේශ රටවල් ගණනාවකම විකාශය විය.

ඇගේ සාර්ථකත්වය සහ ජනප්‍රියත්වය නිසාම, ජපානය, හොංකොං, සිංගප්පූරුව, තායිවානය සහ චීනය වැනි රටවල් වලින් ලී යන්ග් ඒ ට විවිධ වැඩසටහන් සඳහා ආරාධනා ලැබුණි. 2007 චීනයේ පැවති  හාබින් අයිස් සැණකෙලියේ (Harbin International Ice and Snow Sculpture Festival) නියෝජිතවරියක් ලෙසටද ඇය සහභාගී වූවාය.

මීට අමතරව ලී යන්ග් ඒ සමාජ සුභසාධන ක්‍රියාකාරිනියක ලෙසත් කටයුතු කරයි. ඇගේ විශේෂ සුභසාදන කටයුතු කීපයක් ඉන්දියාවේ සහ ඉතියෝපියාවේදී සිදු විය. 2001 අගදී ඇය පල කල “A Most Special Love” ග්‍රන්ථය විකුණා ලැබෙන ආදායමද, සුභසාධන කටයුතු කෙරේ බැර කිරීමටද ලී යන්ග් ඒ පියවර ගත්තාය. 2004 වසරේදී යුනිසෙෆ් (UNICEF) සංවිධානය විසින් ඇයට හොඳහිත වර්ධනය කිරීමෙහිලා වූ තානාපති තනතුරක් පිරිනමන ලදී.

2007 දී ලී යන්ග් ඒ, දකුණු කොරියානු රජය විසින් ලබා දෙන පදක්කමකින්ද (Medal of Culture Merit) පිදුම් ලැබුවාය.

පුද්ගලික ජීවිතය
2009 අගෝස්තු 24 දින ලී යන්ග් ඒ, කොරියානු සහ අමෙරිකානු ව්‍යාපාරිකයෙකු වන Jeong Ho-young සමග විවාහ වූ අතර 2011 පෙබරවාරි 20, ඇය නිවුන් දරු දෙදෙනෙකු බිහි කලාය.

රංගනයන්

රිදී තිරය

පුංචි තිරය

ලැබූ සම්මාන
1994 SBS Drama Awards, හොඳම නවක නිලිය.
1995 KBS Drama Awards, ජනප්‍රියම සම්මානය.
1996 MBC Drama Awards, දක්ෂතම නිලිය.
1997 SBS Drama Awards, හොඳම නිලිය.
1998 SBS Drama Awards, හොඳම නිලිය.
1999 KBS Drama Awards, ජනප්‍රියම සම්මානය.
2001 Korea Movie & Music Awards, Photogenic Prize for Actress
2001 Pusan Film Critics Awards, හොඳම නිලිය. (One Fine Spring Day වෙනුවෙන්)
2003 MBC Drama Awards, Grand Prize
2005 International Film Festival of Catalunya, හොඳම නිලිය. (Sympathy For Lady Vengeance වෙනුවෙන්)
2005 Blue dragon film award, හොඳම නිලිය. (Sympathy For Lady Vengeance වෙනුවෙන්)
2006 Baeksang award, හොඳම නිලිය. (Sympathy For Lady Vengeance වෙනුවෙන්)
2006 Cinemanila International Film Festival හොඳම නිලිය. (Sympathy for Lady Vengeance වෙනුවෙන්)

මූලාශ්‍ර

භාහිර සබැදි
 http://www.leeyoungae.net/ (Official Website)
 Lee Young-ae at StormS Company